אמר ה' ליעקב
תוכן הפיוט

הפיוט מורכב ממשפטים קצרים שמקורם בפסוקים מהתנ"ך, בהם נזכר יעקב בהקשרים של ברכה, גאולה וישועה. רבים מהפסוקים המוטמנים בפיוט לקוחים מברכות בלעם על עם ישראל:
| מילות השיר | מקורות למילות השיר |
| --- | --- |
אָמַר ה' לְיַעֲקֹב: "וַיֹּאמֶר ה' אֶל יַעֲקֹב: שׁוּב אֶל אֶרֶץ אֲבוֹתֶיךָ וּלְמוֹלַדְתֶּךָ וְאֶהְיֶה עִמָּךְ" (בראשית, ל"א, ג') "וַיֹּאמֶר אֱלֹהִים לְיִשְׂרָאֵל בְּמַרְאֹת הַלַּיְלָה, וַיֹּאמֶר: יַעֲקֹב יַעֲקֹב." (שם, מ"ו, ב') "לָכֵן, כֹּה אָמַר ה' אֶל בֵּית יַעֲקֹב אֲשֶׁר פָּדָה אֶת אַבְרָהָם" (ישעיהו, כ"ט, כ"ב)
בָּחַר ה' בְּיַעֲקֹב: "כִּי יְרַחֵם ה' אֶת יַעֲקֹב וּבָחַר עוֹד בְּיִשְׂרָאֵל" (ישעיהו, י"ד, א') "זֶרַע אַבְרָהָם עַבְדּוֹ, בְּנֵי יַעֲקֹב בְּחִירָיו" (תהלים, ק"ה, ו')
גָּאַל ה' אֶת יַעֲקֹב: "כִּי גָאַל ה' יַעֲקֹב וּבְיִשְׂרָאֵל יִתְפָּאָר" (ישעיהו, מ"ד, כ"ג) "וּשְׁמָרוֹ כְּרֹעֶה עֶדְרוֹ, כִּי פָדָה ה' אֶת יַעֲקֹב, וּגְאָלוֹ מִיַּד חָזָק מִמֶּנּוּ" (ירמיהו, ל"א, י')
דָּרַךְ כּוֹכָב מִיַּעֲקֹב: "דָּרַךְ כּוֹכָב מִיַּעֲקֹב, וְקָם שֵׁבֶט מִיִּשְׂרָאֵל, וּמָחַץ פַּאֲתֵי מוֹאָב" (במדבר, כ"ד, י"ז)
הַבָּאִים יַשְׁרֵשׁ יַעֲקֹב: "הַבָּאִים, יַשְׁרֵשׁ יַעֲקֹב, יָצִיץ וּפָרַח יִשְׂרָאֵל." (ישעיהו, כ"ז, ו')
וְיֵרְדְּ מִיַּעֲקֹב: "וְיֵרְדְּ מִיַּעֲקֹב, וְהֶאֱבִיד שָׂרִיד מֵעִיר." (במדבר, כ"ד, י"ט)
זְכֹר אֵלֶּה (נ"א: זֹאת) לְיַעֲקֹב: "זְכָר אֵלֶּה, יַעֲקֹב וְיִשְׂרָאֵל, כִּי עַבְדִּי אָתָּה." (ישעיהו, מ"ד, כ"א) "זְכָר־זֹאת – אוֹיֵב חֵרֵף ה', וְעַם נָבָל נִאֲצוּ שְׁמֶךָ." (תהלים, ע"ד, י"ח)
חֶדְוַת יְשׁוּעוֹת יַעֲקֹב: "מִי יִתֵּן מִצִּיּוֹן יְשׁוּעַת יִשְׂרָאֵל, בְּשׁוּב ה' שְׁבוּת עַמּוֹ יָגֵל יַעֲקֹב יִשְׂמַח יִשְׂרָאֵל" (תהלים, י"ד, ז') "אַתָּה הוּא מַלְכִּי, אֱלֹהִים, צַוֵּה יְשׁוּעוֹת יַעֲקֹב!" (שם, מ"ד, ה') "מִי יִתֵּן מִצִּיּוֹן יְשֻׁעוֹת יִשְׂרָאֵל, בְּשׁוּב אֱלֹהִים שְׁבוּת עַמּוֹ  יָגֵל יַעֲקֹב יִשְׂמַח יִשְׂרָאֵל" (שם, נ"ג, ז')
טֹבוּ אֹהָלֶיךָ יַעֲקֹב: "מַה טֹּבוּ אֹהָלֶיךָ יַעֲקֹב, מִשְׁכְּנֹתֶיךָ יִשְׂרָאֵל!" (במדבר, כ"ד, ה')
יוֹרוּ מִשְׁפָּטֶיךָ לְיַעֲקֹב: "יוֹרוּ מִשְׁפָּטֶיךָ לְיַעֲקֹב וְתוֹרָתְךָ לְיִשְׂרָאֵל" (דברים, ל"ג, י')
כִּי לֹא נַחַשׁ בְּיַעֲקֹב: "כִּי לֹא נַחַשׁ בְּיַעֲקֹב וְלֹא קֶסֶם בְּיִשְׂרָאֵל" (במדבר, כ"ג, כ"ג)
לֹא הִבִּיט אָוֶן בְּיַעֲקֹב: "לֹא הִבִּיט אָוֶן בְּיַעֲקֹב וְלֹא רָאָה עָמָל בְּיִשְׂרָאֵל" (במדבר, כ"ג, כ"א)
מִי מָנָה עֲפַר יַעֲקֹב: "מִי מָנָה עֲפַר יַעֲקֹב וּמִסְפָּר אֶת רֹבַע יִשְׂרָאֵל?!" (במדבר, כ"ג, י')
נִשְׁבַּע ה' לְיַעֲקֹב: "זֹאת הָאָרֶץ אֲשֶׁר נִשְׁבַּעְתִּי לְאַבְרָהָם לְיִצְחָק וּלְיַעֲקֹב" (דברים, ל"ד, ד')
סְלַח נָא לַעֲוֹן יַעֲקֹב: "סְלַח נָא לַעֲו‍ֹן הָעָם הַזֶּה כְּגֹדֶל חַסְדֶּךָ, וְכַאֲשֶׁר נָשָׂאתָה לָעָם הַזֶּה מִמִּצְרַיִם וְעַד הֵנָּה" (במדבר, י"ד, י"ט) "לָכֵן, בְּזֹאת יְכֻפַּר עֲוֺן יַעֲקֹב, וְזֶה כׇּל פְּרִי הָסִר חַטָּאתוֹ" (ישעיהו, כ"ז, ט') "וְהָיָה אִם כִּלָּה לֶאֱכוֹל אֶת עֵשֶׂב הָאָרֶץ, וָאֹמַר: אֲדֹנָי אֱלֹהִים, סְלַח נָא, מִי יָקוּם יַעֲקֹב? כִּי קָטֹן הוּא." (עמוס, ז', ב')
עַתָּה הָשֵׁב שְׁבוּת יַעֲקֹב: "לָכֵן, כֹּה אָמַר אֲדֹנָי אֱלֹהִים: עַתָּה אָשִׁיב אֶת שְׁבוּת יַעֲקֹב, וְרִחַמְתִּי כׇּל בֵּית יִשְׂרָאֵל" (יחזקאל, ל"ט, כ"ה)
פָּדָה ה' אֶת יַעֲקֹב: "וּשְׁמָרוֹ כְּרֹעֶה עֶדְרוֹ, כִּי פָדָה ה' אֶת יַעֲקֹב, וּגְאָלוֹ מִיַּד חָזָק מִמֶּנּוּ" (ירמיהו, ל"א, י') "לָכֵן, כֹּה אָמַר ה' אֶל בֵּית יַעֲקֹב אֲשֶׁר פָּדָה אֶת אַבְרָהָם." (ישעיהו, כ"ט, כ"ב)
צַוֵּה יְשׁוּעוֹת יַעֲקֹב: "אַתָּה הוּא מַלְכִּי, אֱלֹהִים, צַוֵּה יְשׁוּעוֹת יַעֲקֹב!" (תהלים, מ"ד, ה')
קוֹל קוֹל יַעֲקֹב: "וַיִּגַּשׁ יַעֲקֹב אֶל יִצְחָק אָבִיו, וַיְמֻשֵּׁהוּ, וַיֹּאמֶר: הַקֹּל קוֹל יַעֲקֹב וְהַיָּדַיִם יְדֵי עֵשָׂו." (בראשית, כ"ז, כ"ב)
רָנִי וְשִׂמְחִי לְיַעֲקֹב: "כִּי כֹה אָמַר ה': רׇנּוּ לְיַעֲקֹב שִׂמְחָה, וְצַהֲלוּ בְּרֹאשׁ הַגּוֹיִם" (ירמיהו, ל"א, ו') "רָנִּי וְשִׂמְחִי, בַּת־צִיּוֹן, כִּי הִנְנִי־בָא וְשָׁכַנְתִּי בְתוֹכֵךְ, נְאֻם ה'." (זכריה, ב', י"ד)
שָׁב ה' אֶת שְׁבוּת יַעֲקֹב: "לָכֵן, כֹּה אָמַר אֲדֹנָי אֱלֹהִים: עַתָּה אָשִׁיב אֶת שְׁבוּת יַעֲקֹב, וְרִחַמְתִּי כׇּל בֵּית יִשְׂרָאֵל" (יחזקאל, ל"ט, כ"ה) "מִי יִתֵּן מִצִּיּוֹן יְשׁוּעַת יִשְׂרָאֵל, בְּשׁוּב ה' שְׁבוּת עַמּוֹ – יָגֵל יַעֲקֹב, יִשְׂמַח יִשְׂרָאֵל" (תהלים, י"ד, ז')
תִּתֵּן אֱמֶת לְיַעֲקֹב: "תִּתֵּן אֱמֶת לְיַעֲקֹב, חֶסֶד לְאַבְרָהָם" (מיכה, ז', כ')
מקור הפזמון:”כֹּה אָמַר ה' – עֹשֶׂךָ וְיֹצֶרְךָ מִבֶּטֶן יַעְזְרֶךָּ: אַל תִּירָא, עַבְדִּי יַעֲקֹב, וִישֻׁרוּן – בָּחַרְתִּי בוֹ.” (ישעיהו, מ"ד, ב')